Diari Oficial de la Generalitat Valenciana


Sumari del DOGV 5496, del 23-04-2007 (2007/3261)

Informació pública de l'alternativa tècnica i del projecte d'urbanització del programa d'actuació integrada de la UE 3 I 4 del Pla General d'Ordenació Urbana de l'Orxa.
------------------------------------------------------------------------------------------------------------------------------------------------------------------------

### Dades del document

Número de DOGV
:   5496

Data del DOGV
:   23-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3261


Data del document
:   27-02-2007

Organisme emissor
:   Ajuntament de L'Orxa

Tipus de document
:   Informació Pública

Descriptors 

:   * Orxa, l'
    * administració local
    * pla d'urbanisme

La mercantil Excavaciones y Licenciados, SL, amb CIF Z69522363 i domicili en el carrer Joanot Martorell, número 16, baix, d'Oliva, amb motiu de l'inici de concurs per a la selecció d'urbanitzador de les unitats d'execució 3 i 4 del Pla General d'Ordenació Urbana de l'Orxa (Alacant), ha protocol·litzat per a la seua exposició pública els documents de l'alternativa tècnica junt amb el projecte d'urbanització, de l'àmbit d'actuació de les dites unitats d'execució, segons el que disposa l'article 134.1 de la Llei 16/2005, Urbanística Valenciana (LUV), en relació amb l'article 126 de l'esmentat text legal.  
La protocol·lització s'ha efectuat en la Notària de Carlos Sancho Cerdá, a Cocentaina, sent, així mateix depositat, per a la seua consulta i al·legacions, en l'Ajuntament de l'Orxa.   
En compliment del que establix l'article 132.1.e i 134 de la Llei 16/2005, Urbanística Valenciana (LUV), se sotmet a informació pública els documents assenyalats en les lletres a), f) de l'article 126 de la LUV, en relació amb l'article 293 del Reglament d'Ordenació i Gestió Territorial i Urbanística, consistents en: identificació del document de planejament que regule l'ordenació detallada a desenvolupar, que en el present cas es correspon amb la fitxa de planejament de les unitats d'execució 3 i 4 del sòl urbà detallat del terme municipal de l'Orxa, establida en el mateix pla general, projecte d'urbanització, així com alternativa tècnica protocol·litzada, durant el termini d'un mes, comptat a partir de l'endemà de la publicació del present anunci en el Diari Oficial de la Comunitat Valenciana, fent-se constar que els documents anteriorment referits, integrants de l'alternativa tècnica, han quedat protocol·litzats per mitjà d'acta autoritzada pel notari Carlos Sancho Cerdá, amb domicili a Cocentaina, en horari d'atenció al públic de 09.30 a 14.00 hores i de 16.30 a 19.00 hores, de dilluns a dijous i de 09.30 a 14.00 hores els divendres; igualment s'ha depositat una còpia de la dita documentació en l'Ajuntament de l'Orxa. Durant l'indicat termini d'un mes podrà consultar-se tota la documentació, tant en l'Ajuntament com en la Notaria assenyalada, on es podrà obtindre còpia de l'acta de protocol·lització, així com formular al·legacions, que podran presentar-se indistintament en la Notaria o en l'Ajuntament. De la mateixa forma, es farà una reunió informativa entre els afectats per l'actuació als efectes explicatius i aclaridors.  
Prèviament a la publicació del present anunci, es va remetre avís als titulars cadastrals de l'inici del procediment de gestió indirecta del programa d'actuació indirecta, així com de l'exposició al públic de l'alternativa tècnica i el projecte d'urbanització, a l'efecte que els interessats pogueren formular al·legacions.  
Sense perjuí de tot això, este anunci es publica a l'efecte de presentació d'al·legacions i a fi que complisca la funció de notificació per als interessats que siguen desconeguts, dels quals s'ignore el lloc de notificació o, intentada esta no s'haguera pogut practicar, de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
L'Orxa, 27 de febrer de 2007.- L'alcalde: Guillermo Moratal Cloquell.